**NÁRODNÁ RADA SLOVENSKEJ REPUBLIKY**

VIII. volebné obdobie

NÁVRH

**ZÁKON**

z ... 2023,

ktorým sa mení a dopĺňa zákon č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení neskorších predpisov a ktorým sa mení zákon č. 153/2013 Z. z. o národnom zdravotníckom informačnom systéme a o zmene a doplnení niektorých zákonov v znení neskorších predpisov

Národná rada Slovenskej republiky sa uzniesla na tomto zákone:

**Čl. I**

Zákon č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení zákona č. 82/2005 Z. z., zákona č. 350/2005 Z. z., zákona č. 538/2005 Z. z., zákona č. 660/2005 Z. z., zákona č. 282/2006 Z. z., zákona č. 518/2007 Z. z., zákona č. 662/2007 Z. z., zákona č. 489/2008 Z. z., zákona č. 192/2009 Z. z., zákona č. 345/2009 Z. z., zákona č. 132/2010 Z. z., zákona č. 133/2010 Z. z., zákona č. 34/2011 Z. z., zákona č. 172/2011 Z. z., zákona č. 313/2012 Z. z., zákona č. 345/2012 Z. z., zákona č. 41/2013 Z. z., zákona č. 153/2013 Z. z., zákona č. 160/2013 Z. z., zákona č. 220/2013 Z. z., zákona č. 365/2013 Z. z., zákona č. 185/2014 Z. z., zákona č. 204/2014 Z. z., zákona č. 53/2015 Z. z., zákona č. 77/2015 Z. z., zákona č. 378/2015 Z. z., zákona č. 422/2015 Z. z., zákona č. 428/2015 Z. z., zákona č. 125/2016 Z. z., zákona č. 167/2016 Z. z., zákona č. 317/2016 Z. z., zákona č. 386/2016 Z. z., zákona č. 257/2017 Z. z., zákona č. 351/2017 Z. z., zákona č. 61/2018 Z. z., zákona č. 87/2018 Z. z., zákona č. 109/2018 Z. z., zákona č. 156/2018 Z. z., zákona č. 192/2018 Z. z., zákona č. 287/2018 Z. z., zákona č. 374/2018 Z. z., zákona č. 139/2019 Z. z., zákona č. 231/2019 Z. z., zákona č. 383/2019 Z. z., zákona č. 398/2019 Z. z., zákona č. 467/2019 Z. z., zákona č. 69/2020 Z. z., zákona č. 125/2020 Z. z., zákona č. 165/2020 Z. z., zákona č. 319/2020 Z. z., zákona č. 392/2020 Z. z., zákona č. 9/2021 Z. z., zákona č. 82/2021 Z. z., zákona č. 133/2021 Z. z., zákona č. 213/2021 Z. z. a zákona č. 252/2021 Z. z., zákona č. 358/2021 Z. z., zákona č. 532/2021 Z. z., zákona č. 540/2021 Z. z., zákona č. 2/2022 Z. z., zákona č. 67/2022 Z. z., zákona č. 102/2022 Z. z., zákona č. 125/2022 Z. z., zákona č. 267/2022 Z. z., zákona č. 331/2022 Z. z., zákona č. 390/2022 Z. z., zákona č. 420/2022 Z. z., zákona č. 494/2022 Z. z., zákona č. 495/2022 Z. z., zákona č. 518/2022 Z. z., zákona č. 110/2023 Z. z. a zákona č. 119/2023 Z. z. sa mení a dopĺňa takto:

1. V § 20 ods. 1 sa za slová „(ďalej len „elektronická zdravotná knižka“)“ vkladajú slová „prostredníctvom elektronického preukazu zdravotníckeho pracovníka vydaného Národným centrom zdravotníckych informácií20ac)“.

Poznámka pod čiarou k odkazu 20ac znie:

„20ac) § 7 a 8 zákona č. 153/2013 Z. z. v znení neskorších predpisov.“.

1. V § 20 odseky 4 až 7 znejú:

„(4) Zdravotná dokumentácia sa vedie v písomnej forme alebo v elektronickej forme so zdokonaleným elektronickým podpisom21), ku ktorému sa pripojí kvalifikovaná elektronická časová pečiatka21c), ak tento zákon neustanovuje, že sa vyžaduje písomná forma (§ 6 ods. 5, § 12 ods. 7).

(5) Zdravotnú dokumentáciu, okrem elektronických zdravotných záznamov v elektronickej zdravotnej knižke, možno viesť v elektronickej forme, ak poskytovateľ

a) nahrá certifikát pre zdokonalený elektronický podpis21) na elektronický preukaz zdravotníckeho pracovníka vydaný Národným centrom zdravotníckych informácií20ac), alebo

b) vydá zdravotníckemu pracovníkovi elektronický preukaz s certifikátom pre zdokonalený elektronický podpis21).

(6) Zdravotnú dokumentáciu, okrem elektronických zdravotných záznamov v elektronickej zdravotnej knižke podľa odseku 5, možno viesť v elektronickej forme, len ak

a) sa vyhotovujú bezpečnostné kópie dátových súborov podľa štandardov zdravotníckej informatiky21a) najmenej jedenkrát za každý pracovný deň,

b) sa vedie presná evidencia o vytvorených záložných kópiách dátových súborov a tie sa ukladajú na mieste prístupnom len osobám oprávneným vyhotovovať záložné kópie,

c) je vyhotovená kópia z archivovaných dát pred uplynutím doby životnosti zápisu na archívnom médiu a údaje zo starého nosiča sa odstránia,

d) sa vytvárajú archívne kópie najmenej jedenkrát za rok, pričom spôsob vyhotovenia archívnych kópií znemožňuje vykonať v nich dodatočné zásahy.

(7) Zdravotná dokumentácia v elektronickej forme so zdokonaleným elektronickým podpisom podľa odsekov 5 a 6 sa vedie na záznamovom nosiči v textovej forme, grafickej forme alebo v audiovizuálnej forme.“.

Poznámky pod čiarou k odkazom 21 a 21c znejú:

„21) Čl. 3 ods. 11 a Čl. 26 nariadenia Európskeho parlamentu a Rady (EÚ) č. 910/2014 z 23. júla 2014 o elektronickej identifikácii a dôveryhodných službách pre elektronické transakcie na vnútornom trhu a o zrušení smernice 1999/93/ES (Ú. v. EÚ L 257, 28. 8. 2014).

 21c) Čl. 3 ods. 34 a Čl. 42 nariadenia Európskeho parlamentu a Rady (EÚ) č. 910/2014 z 23. júla 2014 o elektronickej identifikácii a dôveryhodných službách pre elektronické transakcie na vnútornom trhu a o zrušení smernice 1999/93/ES (Ú. v. EÚ L 257, 28. 8. 2014).“.

1. § 20 sa dopĺňa odsekmi 8 a 9, ktoré znejú:

„(8) Administratívne záznamy v zdravotnej dokumentácii vrátane záznamov súvisiacich s prípravou osoby na poskytnutie zdravotnej starostlivosti môže vykonávať aj poverený administratívny pracovník, ktorý je v pracovnoprávnom vzťahu alebo obdobnom pracovnom vzťahu s poskytovateľom, ak poskytovateľ takémuto administratívnemu pracovníkovi vydal elektronický preukaz s certifikátom pre zdokonalený elektronický podpis21).

(9) Podrobnosti o vedení zdravotnej dokumentácie a formuláre tlačív zdravotnej dokumentácie ustanoví všeobecne záväzný právny predpis, ktorý vydá ministerstvo zdravotníctva.“.

**Čl. II**

Zákon č. 153/2013 Z. z. o národnom zdravotníckom informačnom systéme a o zmene a doplnení niektorých zákonov v znení zákona č. 185/2014 Z. z., zákona č. 77/2015 Z. z., zákona č. 148/2015 Z. z., zákona č. 167/2016 Z. z., zákona č. 41/2017 Z. z., zákona č. 351/2017 Z. z., zákona č. 374/2018 Z. z., zákona č. 125/2020 Z. z., zákona č. 243/2020 Z. z., zákona č. 286/2020 Z. z., zákona č. 392/2020 Z. z., zákona č. 252/2021 Z. z., zákona č. 310/2021 Z. z., zákona č. 532/2021 Z. z., zákona č. 540/2021 Z. z., zákona č. 67/2022 Z. z., zákona č. 92/2022 Z. z., zákona č. 125/2022 Z. z., zákona č. 390/2022 Z. z. a zákona č. 518/2022 Z. z. sa mení takto:

1. V § 1 písm. j) sa vypúšťajú slová „a elektronických preukazov pracovníkov v zdravotníctve“.
2. V § 2 sa vypúšťa odsek 13.

Doterajší odsek 14 sa označuje ako odsek 13.

1. V § 5 ods. 6 sa vypúšťa písmeno z).

Doterajšie písmeno aa) sa označuje ako písmeno z).

1. V § 8 ods. 3 sa vypúšťa písmeno g).
2. § 8a vrátane nadpisu sa vypúšťa.
3. V § 12 ods. 3 písm. f) sa vypúšťajú slová „a elektronické preukazy pracovníkov v zdravotníctve“.
4. § 12a sa vypúšťa.
5. V § 13 ods. 1 sa vypúšťajú slová „a 12a“.
6. V prílohe č. 1 časti D „Národný register prijímateľov zdravotnej starostlivosti“písm. c) sa slová „§ 2 ods. 14“ nahrádzajú slovami „§ 2 ods. 13“.

**Čl. III**

Tento zákon nadobúda účinnosť 1. januára 2024.